《何如野老住深村二首 其二》
明代·董纪

此行敢谓儒冠误，进步青云登仕路。不投光范一封书，底用蓬莱三献赋。

鸡鸣待诏留金马，日仄拜辞丹陛下。独持使节瘴乡来，性命鸿毛身土苴。

何如野老住深村，一生不识州县门。

作者简介：董纪，明字良史，后以字行，更字述夫，号一槎，上海人。洪武（一三六八至一三九八）中任江西按察佥事。善草书。著西郊笑端集。《书史会要、大观录》